Тут ёсць і такая праблема. Сёння нашы кінематаграфісты — прынамсі, большасць з іх — знаходзяцца ва ўнутранай ізаляцыі, нібыта за “жалезнай заслонай”. Колькі праектаў, да прыкладу, на студыі “Летапіс” было зроблена за апошні час у кааперацыі? Здаецца, пяць, не болей. Мы не можам пахваліцца вялікімі выдаткамі на кіно, Беларусь не такая багатая дзяржава, як, скажам, Расія. Дык чаму не задзейнічаць гэты рэсурс?